દુર્ઘટના બાદ રાહત અને બચાવ કાર્ય માટે હાલમાં સ્થાનિક પોલિસ અને સીઆઇએસએફના જવાનોની મદદ લેવામાં આવી રહી છે. પ્રશાસન અધિકારીઓએ જણાવ્યુ કે એનડીઆરએફની એક ટીમ બચાવ કાર્ય માટે પટનાથી આવી રહી છે. જે થોડાક સમયમાં ઘટના સ્થળે પહોંચી જશે. જો કે અધિકૃત રીતે કોઇ મજૂરના મરવાની કે ઘાયલોની કોઇ સૂચના આપવામાં આવી નથી. મોડી રાતે બનેલી આ દુર્ઘટનામાં અંધારુ હોવાને કારણે રાહત અને બચાવ કાર્યમાં ઘણી મુશ્કેલીઓનો સામનો કરવો પડ્યો. મજૂરોની સાથે સાથે 35 ડમ્પર અને ખોદકામ માટેની બીજી ઘણી મશીનો જમીનમાં ધસવાના સમાચાર છે.